6

Тел. **02-920 37 39; 02-920 40 47**, e-mail **bami@bami.bg**

1309 София, бул. “Александър Стамболийски” 205, ет. І, стаи 110, 119 и 120

# БЪЛГАРСКА АСОЦИАЦИЯ НА МЕТАЛУРГИЧНАТА ИНДУСТРИЯ

**№ 115 / 17. 10. 2025 г.**

**ДО**

**МИНИСТЕРСТВОТО НА ЕНЕРГЕТИКАТА**

**С Т А Н О В И Щ Е**

**Относно:** Проект на Постановление на МС за определяне на условията и реда за прилагане на програма за предоставяне на помощ чрез компенсации за временно облекчение на цените на електрическата енергия за енергоемките потребители

Българската асоциация на металургичната индустрия (БАМИ) е удовлетворена от действията на Министерството на енергетиката за компенсиране на индустрията от ръста в цените на електроенергията. За металургичната индустрия високите цени са критични за нейното оцеляване, предвид реализация на продукцията по борсови цени. Съществуващата пазарна среда е силно конкурентна, като останалите производители от региона и ЕК работят със значително по-ниски енергийни цени. Високият разход на електроенергия е технологично обосновано и не може да бъде намален или заменен с друг ресурс. Затова в страни, с мощности за производство и преработка на метали, години наред предоставят финансова подкрепа на сектора. Това намира отражение и в законодателството на ЕС по промените в климата и търговията с емисии. До сега в България не е приложен нито един механизъм и този проект за нас е важен.

Относно публикувания за обществено обсъждане проект на Постановление на МС за временно компенсиране на цените на електроенергията, имаме следните бележки и предложения за промени:

* В **чл. 3 (3)** **да отпадне израза „при наличие на достатъчно приходи“** . Това условие има субективен характер и създава **реални предпоставки да не се случи**. Освен това в следващите алинеи има предвидени текстове за промяна, съобразно наличните средства и източници. Средствата са въпрос на приоритети от общ финансов ресурс.
* **Ал. (4) на същия чл. 3** съдържа текстове от правомощията на МС който по всяко време може да прави промени в своите актове по различни причини, а не само по посочените в проекта. Затова считаме, че може да отпадне.
* В **чл.9 не е изяснено при наличие на повече договори и доставчици,** на кой от тях трябва да се подаде заявлението с необходимите документи.
* **В чл.12 (1) да отпадне текста** **„върху което по принцип следва да се начисли цена „задължение към обществото“.** Съгласно европейската рамка и практика, тази помощ се определя на основа на цялата консумирана електроенергия за съответния период. Ограничаването до част от нея няма да постигне целите, а създава огромна административна тежест на предприятия и други структури при незначителен ефект.
* **В чл.12 (3)** и в другите текстове **пределната цена да бъде намалена от 64 евро/MWh на 50** **евро/MWh.** Проектът не отговаря на допустимите от ЕС параметри, силно се отразява на размера на помощта, на очакванията от производителите и крайния ефект за индустрията.
* **В чл. 19** посочените в скобиза представянедоказателствата по изпълнение и ефекта на инвестицията са обемни, тежка административна процедура, трудна за изпълнение и недостатъчен капацитет. Препоръчително е да се облекчи формата за контрол.

**БАМИ, 17. 10. 2025 г.**